
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1378 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Αναγνώριση Νοσοκομειακών Μονάδων ως κατάλλη¬ 


λων για άσκηση των γιατρών. 1 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 2 

Ιδρυση Καταφυγίου Αγριας Ζωής περιοχής Δ.Δ. 


Μουζακαίων Δήμου Παμβώτιδας - Δ.Δ. Ελληνι¬ 
κού, Φορτωσίου, Κοστητσίου, Πάτερου, Καλεντζί- 


ου και Μονολιθίου Δήμου Κατσανοχωρίων - Δ.Δ. 
Πετροβουνίου, Χουλιαράδων και Βαπτιστής Δήμου 
Τζουμέρκων - Δ.Δ. Αμπελοχωρίου και Ραφταναί- 
ων Δήμου Πραμάντων, Νομού Ιωαννίνων Περιφέ¬ 
ρειας Ηπείρου. 3 

Ανανέωση απαγόρευσης κυνηγίου περιορισμένης 

χρονικής διάρκειας. 4 

Ανανέωση απαγόρευσης κυνηγίου περιορισμένης 
χρονικής διάρκειας. 5 


ΑΠΟΦΑΣΕΙ Σ 

Αριθμ. Υ7α/Γ.Π./οικ./97827 (1) 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 6 του ν.δ. 3366/1955. 

2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του ν. 2194/1994. 

3. Τις διατάξεις του άρθρου 31 του ν. 1397/1983 όπως 
συμπληρώθηκαν με τις διατάξεις του άρθρου 20 παρ. 
2 του ν. 2519/1997. 

4. Τις υπ’ αριθμ. 1597,1599,1600/27.7.2006 αποφάσεις 
της Εκτελεστικής Επιτροπής του Κ.Ε.ΣΥ. 

5. Την με υπ’ αριθμ. 30356/15.3.2006 (ΦΕΚ Β/311/06) 
απόφαση του Πρωθυπουργού και του Υπουργού Υγείας 
και Κοινωνικής Αλληλεγγύης για ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης Αθανάσιο Γιαννόπουλο και Γεώργιο Κωνσταντό- 
πουλο, αποφασίζουμε: 

I. Κυρώνουμε τις ανωτέρω υπ’ αριθμ. (4) σχετικές 
γνωμοδοτήσεις της Ε.Ε. του ΚΕΣΥ, με τις οποίες ανα¬ 
γνωρίζονται οι ακόλουθες νοσοκομειακές μονάδες, ως 
κατάλληλες, για άσκηση γιατρών στην αναφερόμενες 
ειδικότητες: 


14 Σεπτεμβρίου 2006 

1. ΓΕΝΙΚΟ ΝΟΣΟΚΟΜΕΙΟ ΚΟΡΙΝΘΟΥ 
Ουρολογικό Τμήμα: Άσκηση γιατρών για ενάμισυ (Ι'/ζ) 

χρόνο στην Ουρολογία. 

2. ΓΕΝΙΚΟ ΝΟΣΟΚΟΜΕΙΟ ΠΤΟΛΕΜΑΪΔΑΣ «ΜΠΟΔΟ- 
ΣΑΚΕΙΟ» 

Μονάδα Τεχνητού Νεφρού: Ασκηση γιατρών για ένα 
(1) χρόνο στη Νεφρολογία. 

3. ΓΕΝΙΚΟ ΝΟΣΟΚΟΜΕΙΟ ΞΑΝΘΗΣ 
Αιματολογικό Τμήμα: Άσκηση γιατρών για ένα (1) 

χρόνο στην Ιατρική Βιοπαθολογία στην Αιματολογία 
- Αιμοδοσία. 

II. Από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2006 

Ο ΥΦΥΠΟΥΡΓΟΣ 

Α. ΓΙΑΝΝΟΠΟΥΛΟΣ 
-♦- 

Αριθμ. Υ7α/Γ.Π./οικ./97831 (2) 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 6 του ν.δ. 3366/1955. 

2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του ν. 2194/1994. 

3. Τ ις διατάξεις του άρθρου 31 του ν. 1397/1983 όπως 
συμπληρώθηκαν με τις διατάξεις του άρθρου 20 παρ. 
2 του ν. 2519/1997. 

4. Τις υπ’ αριθμ. 1502,1503,1504,1505,1506,1507,1508, 
1509/18.7.2006 αποφάσεις της Εκτελεστικής Επιτροπής 
του Κ.Ε.ΣΥ 

5. Την με υπ’ αριθμ. 30356/15.3.2006 (ΦΕΚ Β/311/06) 
απόφαση του Πρωθυπουργού και του Υπουργού Υγείας 
και Κοινωνικής Αλληλεγγύης για ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης Αθανάσιο Γιαννόπουλο και Γεώργιο Κωνσταντό- 
πουλο, αποφασίζουμε: 

I. Κυρώνουμε τις ανωτέρω υπ’ αριθμ. (4) σχετικές γνωμο¬ 
δοτήσεις της Ε.Ε. του ΚΕΣΥ, με τις οποίες αναγνωρίζονται 
οι ακόλουθες νοσοκομειακές μονάδες, ως κατάλληλες, για 
άσκηση γιατρών στην αναφερόμενες ειδικότητες: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. ΓΕΝΙΚΟ ΝΟΣΟΚΟΜΕΙΟ ΧΙΟΥ 

Καρδιολογική Κλινική: Άσκηση γιατρών για ένα (1) 
χρόνο στην Καρδιολογία (Κλινική Καρδιολογία). 

2. ΓΕΝΙΚΟ ΝΟΣΟΚΟΜΕΙΟ ΧΑΝΙΩΝ «Ο ΑΓΙΟΣ ΓΕΩΡΓΙΟΣ». 
Αιματολογικό Τμήμα: Άσκηση γιατρών για ένα (1) χρό¬ 
νο στην Αιματολογία (Κλινική Αιματολογία) 

3. ΓΕΝΙΚΟ ΝΟΣΟΚΟΜΕΙΟ ΜΕΛΙΣΣΙΩΝ «ΑΜΑΛΙΑ ΦΛΕ- 
ΜΙΝΓΚ». 

Ενδοκρινολογικό Τμήμα: Πλήρης άσκηση γιατρών στην 
Ενδοκρινολογία. 

4. ΓΕΝΙΚΟ ΝΟΣΟΚΟΜΕΙΟ ΝΑΟΥΣΑΣ 
Αναισθησιολογικό Τμήμα: Άσκηση γιατρών για ενάμι- 

συ (17) χρόνο στην Αναισθησιολογία. (Αναισθησία στις 
βασικές χειρουργικές ειδικότητες , οι 3 μήνες στην 
Καρδιολογία). 

5. ΓΕΝΙΚΟ ΝΟΣΟΚΟΜΕΙΟ ΡΕΘΥΜΝΟΥ 
Χειρουργική Κλινική: Άσκηση γιατρών για τέσσερα (4) 

χρόνια στη Χειρουργική (Γενική Χειρουργική). 

6. ΓΕΝΙΚΟ ΝΟΣΟΚΟΜΕΙΟ ΠΡΕΒΕΖΑΣ 
Παιδιατρικό Τμήμα: Ασκηση γιατρών για ένα (1) χρόνο 

στην Παιδιατρική (Γενική Παιδιατρική). 

7. ΓΕΝΙΚΟ ΝΟΣΟΚΟΜΕΙΟ ΒΟΛΟΥ 
Παθολογοανατομικό Τμήμα: Άσκηση γιατρών για δύο 

(2) χρόνια στην Παθολογική Ανατομική. 

8. ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ «ΑΤΤΙΚΟΝ». 
Β' Πανεπιστημιακή Πνευμονολογική Κλινική: Πλήρης 

άσκηση γιατρών στην Πνευμονολογία-Φυματιολογία. 

II. Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2006 

Ο ΥΦΥΠΟΥΡΓΟΣ 

Α. ΓΙΑΝΝΟΠΟΥΛΟΣ 
-♦- 

Αριθμ. 2578 (3) 

Ίδρυση Καταφυγίου Αγριας Ζωής περιοχής Δ.Δ. Μουζα- 
καίων Δήμου Παμβώτιδας - Δ.Δ. Ελληνικού, Φορτωσί- 
ου, Κοστητσίου, Πάτερου, Καλεντζίου και Μονολιθίου 
Δήμου Κατσανοχωρίων - Δ.Δ. Πετροβουνίου, Χου- 
λιαράδων και Βαπτιστής Δήμου Τζουμέρκων - Δ.Δ. 
Αμπελοχωρίου και Ραφταναίων Δήμου Πραμάντων, 
Νομού Ιωαννίνων Περιφέρειας Ηπείρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του ν.δ. 86/1989 «Περί Δασικού Κώδικα». 

2. Τις διατάξεις του ν.δ. 996/1971 «Περί αντικαταστά- 
σεως και συμπληρώσεως διατάξεων τινών του Νομο¬ 
θετικού διατάγματος 86/1989 «Περί δασικού Κώδικος» 
και κωδικοποιήσεως...... 

3. Τ ις διατάξεις του ν. 177/1975 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/1989». 

4. Το άρθρο 57, τροποποίηση και συμπλήρωση δια¬ 
τάξεων του ν.δ 86/1989 «Δασικός Κώδιξ» (ΦΕΚ 7Α') του 
ν. 2637/1998 «Σύσταση Οργανισμού Πιστοποίησης κ.λπ.», 
(ΦΕΚ 20Α71996), με το οποίο τροποποιήθηκαν τα άρθρα 
253 και 254 του ν.δ 86/1989, όπως αυτά αντικαταστάθη- 
καν από τα άρθρα 3 και 4 του ν. 177/1975 (ΦΕΚ 205/Α'). 

5. Την υπ’ αριθμ. 414985/29.11.1985 (ΦΕΚ 757/Β718.12.1985) 
κοινή απόφαση των Υφυπουργών Οικονομίας και ανα¬ 
πληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθη¬ 
κε με τις 366599/16.12.1996 (ΦΕΚ 1188/Β731.12.1990) και 


294283/23.12.1997 (ΦΕΚ 68/Β74.2.1998), κοινές αποφάσεις 
των Υπουργών Εθνικής Οικονομίας και Γεωργίας. 

6. Τις διατάξεις της κοινής υπουργικής απόφασης «Κα¬ 
θορισμός μέτρων και διαδικασιών για τη διατήρηση των 
φυσικών οικοτόπων» (ΦΕΚ 1289/28.2.1998) και με την οποία 
ενσωματώθηκε στο Εθνικό Δίκαιο η οδηγία 92/43/Ε.Ο.Κ. 
«για τη διατήρηση των φυσικών οικοτόπων καθώς και της 
άγριας πανίδας και χλωρίδας» και η οδηγία 97/62/Ε.Κ. του 
Συμβουλίου της 27.10.1997» για την τεχνική και επιστημονική 
αναπροσαρμογή της οδηγίας «92/43/Ε.Ο.Κ. «για τη διατήρη¬ 
ση των φυσικών οικοτόπων καθώς και της άγριας πανίδας 
και χλωρίδας». 

7. Τις διατάξεις της Διεθνούς Σύμβασης της Βέρνης, 
όπως κυρώθηκε με τον ν. 1335/1983 «Κύρωση Διεθνούς 
Σύμβασης για διατήρηση της άγριας ζωής και του φυσι¬ 
κού περιβάλλοντος της Ευρώπη» (ΦΕΚ 32 Α714.3.1983). 

8. Τ ις διατάξεις της Σύμβασης για τη βιολογική ποι¬ 
κιλότητα, όπως κυρώθηκε με το ν. 2204/1994, «Κύρωση 
Σύμβασης για τη βιολογική ποικιλότητα» και ιδίως τις 
διατάξεις του άρθρου 8 αυτής (ΦΕΚ 59 Α715.4.1994). 

9. Τις διατάξεις της Διεθνούς Σύμβασης της Βόννης 
όπως κυρώθηκε με το ν. 2719/1999 «Κύρωση της Διεθνούς 
Σύμβασης για διατήρηση των αποδημητικών της άγριας 
πανίδας» (ΦΕΚ 106 Ά/26.5.1999). 

10. Το π.δ. 67/1981 (ΦΕΚ 23 Α730.1.1981) «Περί προστασίας 
της αυτοφυούς χλωρίδας και άγριας πανίδας και καθορι¬ 
σμού διαδικασίας συντονισμού και ελέγχου της ερεύνης επ’ 
αυτών»,όπως διορθώθηκε στο ΦΕΚ 43 βΑ/18.2.1981. 

11. Τις υπ’ αριθμ. 89880/1506/31.3.2000, 104269/ 
4631/18.10.2000,107959/5344/1.12.2000,91048/1385/26.3.2001 
και 102132/4358/26.8.2005 εγκυκλίους του Γ ενικού Διευθυ¬ 
ντή Δασών και Φ.Π «Περί Καταφυγίων Άγριας Ζωής». 

12. Τ ις διατάξεις του ν. 2218/1994 (ΦΕΚ 90 Α') ίδρυση Νο¬ 
μαρχιακής Αυτοδιοίκησης, τροποποίηση διατάξεων για την 
Πρωτοβάθμια Αυτοδιοίκηση κ.λπ. όπως αυτές συμπληρώθη¬ 
καν με τις διατάξεις του ν. 2240/1994 (ΦΕΚ 153/Α'), «Συμπλή¬ 
ρωση διατάξεων για τη Νομαρχιακή Αυτοδιοίκηση». 

13. Τις διατάξεις του ν. 2503/1997 (ΦΕΚ 104/Α') «Διοίκη¬ 
ση, Οργάνωση, Στελέχωση της Περιφέρειας κ.λπ.». 

14. Το υπ’ αριθμ. 447/21.6.2006 έγγραφο της Ε' Κυνηγε¬ 
τικής Ομοσπονδίας Ηπείρου, που προτείνει την τριετή 
απαγόρευση Θήρας στην εν λόγω περιοχή. 

15. Το υπ’ αριθμ. 118/14.6.2006 έγγραφο του Κυνηγε¬ 
τικού Συλλόγου Ιωαννίνων, που προτείνει την τριετή 
απαγόρευση Θήρας στην εν λόγω περιοχή. 

16. Το υπ’ αριθμ. 2192/22.9.2005 έγγραφο του Δήμου 
Τζουμέρκων με τη συνημμένη υπ’ αριθμ. 76/2005 θετική 
απόφαση του Δημοτικού Συμβουλίου. 

17. Το υπ’ αριθμ. 1863/1.8.2005 έγγραφο του Δήμου Κα¬ 
τσανοχωρίων με τη συνημμένη υπ’ αριθμ. 3/2005 θετική 
απόφαση του Δημοτικού Συμβουλίου. 

18. Την από 24.7.2006 έκθεση - εισήγηση της Δασολόγου 
Παναγιώτας Μακαρώνα με την τελική πρόταση, για την 
ανάγκη ίδρυσης του εν λόγω καταφυγίου άγριας ζωής, για 
τους λόγους που αναλυτικά αναφέρονται σε αυτήν. 

19. Την υπ’ αριθμ. 4357/24.7.2006 αναφορά του Δασαρχείου 
Ιωαννίνων με την οποία προτείνεται η ίδρυση καταφυγίου 
άγριας ζωής στην εν λόγω περιοχή, αποφασίζουμε: 

1. Ιδρύουμε μόνιμο καταφύγιο άγριας ζωής στις περι¬ 
οχές Δ.Δ. Μουζακαίων Δήμου Παμβώτιδας - Δ.Δ. Ελλη¬ 
νικού, Φορτωσίου, Κοστητσίου, Πάτερου, Καλεντζίου και 
Μονολιθίου Δήμου Κατσανοχωρίων - Δ.Δ. Πετροβουνίου, 
Χουλιαράδων και Βαπτιστής Δήμου Τζουμέρκων - Δ.Δ. 
Αμπελοχωρίου και Ραφταναίων Δήμου Πραμάντων, Νο¬ 
μού Ιωαννίνων Περιφέρειας Ηπείρου, σε έκταση εμβα- 
δού (27.330) είκοσι επτά χιλιάδων τριακοσίων τριάντα 
στρεμμάτων, η οποία είναι απαραίτητη για: 

(α) την διατροφή, διαχείμανση, αναπαραγωγή ή δάσωση 
των ειδών της άγριας πανίδας ή αυτοφυούς χλωρίδας, 

(β) την επιβίωση ενός ή περισσοτέρων ειδών που είναι 
μοναδικά, σπάνια ή απειλούμενα με εξαφάνιση και 

(γ) επειδή αποτελεί αντιπροσωπευτικό δείγμα τύπου 
βιοτόπου. 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από το Δασάρχη Ιωαν- 
νίνων σχεδιάγραμμα, που επισυνάπτεται στη παρούσα, 
ορίζεται ως εξής: 

Αρχίζει στο βορειότερο σημείο από την γέφυρα Τσι- 
μόβου (1) και ακολουθεί με ανατολική κατεύθυνση τη 
ασφαλτοστρωμένη επαρχιακή οδό έως το μεγάλο ελιγ¬ 
μό πριν τον συνοικισμό. 

Κέδρος (2). Συνεχίζει νοτιοανατολικά και ακολουθώντας 
το φρύδι των πρανών του ποταμού συναντά το ρέμα 
«Ορνιολάγκαδο» (3), και κατέρχεται έως τον Άραχθο πο¬ 
ταμό (4). Από εκεί ακολουθεί την αριστερή, κατά κάθοδο, 
πλευρά της κοίτης του ποταμού, διέρχεται από τη θέση 
«Αμπροβίστα» (5), έως ότου συναντήσει το τρίτο ανώνυμο 
ρέμα που κατέρχεται από τον οικισμό του Δ.Δ. Χουλιαρά- 
δων (6). Ακολουθώντας το ανώνυμο αυτό ρέμα ανέρχεται 
μέχρι να συναντήσει τον ελιγμό του υπάρχοντα δρόμου 
νοτιοδυτικά του οικισμού (7). Στη συνέχεια ακολουθεί το 
φρύδι των πρανών του ποταμού νότια - νοτιοανατολικά 
του οικισμού του Δ.Δ. Χουλιαράδων μέχρι την κορυφή 
«Κουρούνα» (8). Μετά με κατεύθυνση νοτιοανατολική κα¬ 
τέρχεται την εκείθεν ράχη μέχρι να συναντήσει το ανώ¬ 
νυμο ρέμα που κατεβαίνει από το Δ.Δ. Βαπτιστής, και 
τον πλησίον υπάρχοντα επαρχιακό δρόμο (9) τον οποίο 
ακολουθεί μέχρι τη γέφυρα «Γκόγκου» (10). Συνεχίζει ακο¬ 
λουθώντας με νότια κατεύθυνση και ανοδική πορεία τον 
επαρχιακό δρόμο μέχρι να συναντήσει τον ασφαλτοστρω¬ 
μένο δρόμο Κτιστάδων - Αμπελοχωρίου (11), τον οποίο 
επίσης ακολουθεί έως την θέση «Προφήτης Ηλίας» (12) έως 
το ύψος της ράχης «Γιαννίστα - Ζαγόρια» (13). Ανεβαίνει 
τη ράχη με δυτική κατεύθυνση μέχρι την κορυφή (14). Στη 
συνέχεια με κατεύθυνση νοτιοδυτική διέρχεται βορείως 
του οικισμού του Δ.Δ. Αμπελοχωρίου ακολουθώντας το 
φρύδι των πρανών του ποταμού και μικρό σύραχο έως 
την κορυφή που βρίσκεται το παρεκκλήσι «Άγιος Νικό¬ 
λαος» (15). Μετά ακολουθεί το φρύδι των πρανών του 
ποταμού Αράχθου και διερχόμενο από τις ράχες στη θέση 
«Φυλάκιο» και στη θέση «Στέκος» (17), συναντά το πρώτο 
ανώνυμο ρέμα νοτιοδυτικά του συνοικισμού Βουνόρεια 
(18), το οποίο ακολουθεί μέχρι την συμβολή του με τον 
ποταμό Άραχθο (19). Από εκεί διέρχεται τον ποταμό και 
ανέρχεται το απέναντι ευρισκόμενο σύραχο μέχρι να συ¬ 
ναντήσει την επαρχιακή οδό Ιωαννίνων - Πραμάντων (20) 
την οποία ακολουθεί μέχρι να συναντήσει την ράχη (21) 
που κατέρχεται από την κορυφή «Κάτοικο» στην οποία 
ανέρχεται (22). Στη συνέχεια ακολουθεί το φρύδι των πρα¬ 
νών του ποταμού με βόρεια κατεύθυνση διέρχεται από το 
ανώνυμο ρέμα που κατεβαίνει από το Δ.Δ. Καλεντζίου (23) 
στη συνέχεια ανέρχεται την εκεί ράχη και πάντα ακολου¬ 
θώντας το φρύδι των πρανών του ποταμού Αράχθου, που 
είναι ενωμένο με αυτό του ρέματος «Αηδονοκούκουλο» 


μέχρι βόρεια του οικισμού του Δ.Δ. Φορτωσίου. Από εκεί 
διέρχεται το προαναφερόμενο ρέμα (24) φθάνει στο αντί¬ 
στροφο φρύδι νότια του οικισμού του Δ.Δ. Κωστητσίου 
και ακολουθώντας το φθάνει στην κορυφή όπου βρίσκεται 
το παρεκκλήσι «Προφήτης Ηλίας» Κωστητσίου (25). Στη 
συνέχεια και πάντα ακολουθώντας το φρύδι των πρανών 
του ποταμού διέρχεται από το ρέμα «Κοροβέσιου» (26), 
την Ιερά Μονή Θεοτόκου Τσούκας (27) και πάντα με βόρεια 
κατεύθυνση και καθοδική πορεία πλέον, καταλήγει στη 
γέφυρα Τσιμόβου (1) που είναι και η αφετηρία. 

3. Εντός του καταφυγίου άγριας ζωής απαγορεύεται η 
Θήρα κάθε θηράματος και κάθε είδους άγριας πανίδας, η 
σύλληψη κάθε είδους της άγριας πανίδας για μη ερευνητι¬ 
κούς σκοπούς, η καταστροφή κάθε είδους ζώνης με φυσική 
βλάστηση, η καταστροφή των ζωντανών φυτοφρακτών, η 
αμμοληψία, η αποστράγγιση και αποξήρανση ελωδών εκτά¬ 
σεων, η ρύπανση των υδατικών πόρων και η ένταξη έκτασης 
καταφυγίου άγριας ζωής σε πολεοδομικό ή ρυμοτομικό σχε¬ 
δίασμά. Η εκτέλεση έργων ή εργασιών και ιδίως, αλιευτικά 
έργα, έργα αναδασμού, τουριστικές και βιομηχανικές εγκα¬ 
ταστάσεις, κατασκηνώσεις, λατομεία, μεταλλεία και δρόμοι 
εκτελούνται αφού προηγουμένως έχει υποβληθεί μελέτη 
περιβαλλοντικών επιπτώσεων τύπου Α' και έχει χορηγηθεί 
έγκριση περιβαλλοντικών όρων. Κατ' εξαίρεση επιτρέπεται 
η σύλληψη ειδών της άγριας πανίδας και η μεταφορά τους 
προς εμπλουτισμό άλλων κατάλληλων περιοχών μόνο από 
τη Δασική Υπηρεσία. Με απόφασή μας, που θα δημοσιευτεί 
στην εφημερίδα της Κυβερνήσεως, μπορεί να απαγορευτεί 
ή να τεθούν όροι ή περιορισμοί στην άσκηση της αλιείας, 
γεωργίας, βοσκής, υλοτομίας, χρήσης των φυτοπροστατευ- 
τικών προϊόντων και της συλλογής και κοπής αρωματικών, 
βαφικών, αρτυματικών, μελισσοκομικών και ανθοκομικών - 
διακοσμητικών φυτών για εμπορικούς σκοπούς. 

4. Η τήρηση της παρούσας ανατίθεται στα όργανα 
της Δασικής Υπηρεσίας, της Ελληνικής αστυνομίας, 
της Αγροφυλακής, τους δημοτικούς και κοινοτικούς 
υπαλλήλους (άρθρο 289 παρ. 1 του ν.δ. 86/1989) και τις 
κυνηγετικές Οργανώσεις, οι δε παραβάτες τιμωρούνται 
με τις ποινές που προβλέπονται από τις διατάξεις της 
δασικής Νομοθεσίας (παρ. 9 και 18 του άρθρου 287 του 
ν.δ. 86/1989 και της αριθμ. 414985/29.11.1985 (ΦΕΚ 757/ 
Β'/18.12.1985) κοινής απόφασης των Υφυπουργού Εθνι¬ 
κής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας», όπως 
αυτή τροποποιήθηκε και ισχύει σήμερα. 

5. Από τις διατάξεις της παρούσας απόφασης δε προκα- 
λείται δαπάνη σε βάρος του Κρατικού Προϋπολογισμού. 

6. Η ισχύς της παρούσας άρχεται από της δημοσιεύ- 
σεως της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 26 Ιουλίου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Γ ενικής Διεύθυνσης 
ΔΗΜΗΤΡΙΟΣ ΜΠΑΛΝΤΟΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


18344α 


Αριθμ. 2611 (4) 

Ανανέωση απαγόρευσης κυνηγίου περιορισμένης 
χρονικής διάρκειας. 

Ο ΓΕΝΙΚΟΣ ΔΙΕΥΘΥΝΤΗΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις 

α) Του άρθρου 258 παρ. 5 του ν.δ. 86/1969 «περί δα¬ 
σικού κώδικα» όπως προστέθηκε με το άρθρο 7 παρ. 3 
του ν. 177/1975 «περί αντικατάστασης και συμπλήρωσης 
διατάξεων του ν.δ. 86/1969. 

β) Του π.δ. 94/1993 (ΦΕΚ 40/Α/22.3.1993) «περί καθορι¬ 
σμού αρμοδιοτήτων που διατηρούνται από τον Υπουργό 
και της περιφερειακές αρχές ή όργανα διανομαρχιακού 
επιπέδου του Υπ. Γεωργίας». 

2. Την υπ’ αριθμ. 414985/29.11.1985 (ΦΕΚ 757/18.12.1985) 
κοινή απόφαση των Υφυπ. Εθνικής Οικονομίας και Ανα- 
πλ. Υπ. Γ εωργίας «Μέτρα διαχείρησης της άγριας πτη¬ 
νοπανίδας». 

3. Την υπ’ αριθμ. 20538/27.9.2005 απόφαση του Γεν. 
Γραμ. Περ. Ηπείρου «Περί μεταβίβασης αρμοδιοτήτων 
στον Γεν.Δ/ντή Περιφέρειας Επιθ/τή Δασών, Δ/ντή Δα¬ 
σών Περιφέρειας κ,λπ.». 

4. Την υπ’ αριθμ. 2377/14.7.2006 εισήγηση του Προϊστά¬ 
μενου της Δ/νσης Δασών Θεσπρωτίας. 

5. Το γεγονός ότι στις 31.7.2006 λήγει η με αριθμ. 
2315/1/10.8.2001 ΔΑΔ Θήρας, στην περιοχή των Δημ. Διαμ. 
Χρυσαυγής, Προδρομίου, Ζερβοχωρίου, και Κοιν. Διαμ. 
Τσαγγαρίου, Φροσύνης και Κουκουλιών, επαρχίας Σου- 
λίου Ν. Θεσπρωτίας και οι λόγοι για τους οποίους είχε 
απαγορευθεί το κυνήγι όλων των θηραμάτων για περιο¬ 
ρισμένη χρονική διάρκεια στην περιοχή αυτή, εξακολου¬ 
θούν να υπάρχουν διότι επικρατούν ιδανικές συνθήκες 
για την επιβίωση, ανάπτυξη των πληθυσμών των θηρα¬ 
μάτων και των λοιπών ειδών της άγριας πανίδας ως και 
των ειδών της αυτοφυούς χλωρίδας, αποφασίζουμε: 

Ανανεώνουμε την ισχύ της υπ’ αριθμ. 1410/2.7.2001 από¬ 
φαση του Γ εν. Γ ραμ. Περ. Ηπείρου για άλλα πέντε (5) χρό¬ 
νια και απαγορεύουμε το κυνήγι όλων των θηραμάτων από 
1.8.2006 έως στις 31.7.2011, εμβαδού 25.000 στρεμ. περίπου, 


στην περιοχή των Δημ. Διαμ. Χρυσαυγής, Ζερβοχωρίου, 
και των Κοιν. Διαμ. Τσαγγαρίου, Φροσύνης και Κουκουλιών, 
επαρχίας Σουλίου Ν. Θεσπρωτίας που ορίζεται ως εξής 
και όπως απεικονίζεται στο συνημμένο χάρτη: 

Αρχίζει από Ασκητική σπηλιά Αγίου Αρσενίου, Χρυσαυγής, 
κατέρχεται Λάκκο μέχρι Γαλατσίδα, Ράχη Μπούλμου, Κά¬ 
στρο Χρυσαυγής, Εκκλησάκι «Αγ. Αποστόλων» Προδρομίου, 
συνεχίζει προς Ζερβοχώρι -300- μέτρα έως εκκλησία Αγίου 
Δημητρίου» στο Ζερβοχώρι. Από εκεί ευθεία προς τα πάνω 
ακολουθεί την Λακκιά προς την κορυφή του Βουνού Γκορίλ- 
λα έως την θέση «Κιτσάκι» Τσαγγαρίου, περνάει ενδιάμεσα 
από τις θέσεις Λάκιζα», «Βρυζαμιά» και «Σάλα Χώρα». Στο 
σημείο αυτό είναι η κορυφή του βουνού «Γκορίλλα». Στη συ¬ 
νέχεια ακολουθεί την κορυφογραμμή έως την θέση «Τούμπα 
Μπολώτση» Κοιν. Διαμ. Τσαγγαρίου. Από εκεί κατωφερικά 
ακολουθεί την κορυφογραμμή (Ράχη) περνώντας από τις το¬ 
ποθεσίες «Μονούλα», συνέχεια από δεξαμενή θέση «Νερουλό» 
και κατεβαίνοντας περνά από την θέση «Τσόπορο» και κατα¬ 
λήγει στη γέφυρα όπου το ρέμα Τσαγγαρίου. Ακολουθεί το 
ρέμα Τσαγγαρίου-Φροσύνης. Αφήνει έξω το χωριό Φροσύνη 
κυκλικά και σε απόσταση -200- μέτρων από τα απομονωμένα 
σπίτια του χωριού συνεχίζει το ρέμα «Βρυντζάχα» το οποίο 
φθάνει στη θέση «Βρυντζάχα» όπου υπάρχει το Εκκλησάκι 
«Προφήτης Ηλίας» του Κοιν, Διαμ. Κουκουλιών και από εκεί 
ακολουθεί την ευθεία έως τη θέση «Ξέφωτο» όπου συναντά 
τα όρια του μόνιμου καταφυγίου άγριας ζωής. 

Η απόφαση αυτή δεν προκαλεί καμία δαπάνη σε βά¬ 
ρος του κρατικού προϋπολογισμού. 

3. Οι παραβάτες της παρούσας τιμωρούνται με της 
ποινές που προβλέπονται από τα άρθρα 287 παρ. 9 και 
18 του ν.δ. 86/1969 «περί δασικού κώδικα» ή άρθρο 9 
παρ. 3 της υπ’ αριθ. 414985/1985 (ΦΕΚ 757/Β/85) κοινής 
απόφασης των Υφ. Εθν. Οικ. και Υπ. Γεωργίας «Μέτρα 
διαχείρισης της άγριας πτηνοπονίδας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 2 Αυγούστου 2006 

Ο Γ ενικός Διευθυντής Περιφέρειας 
ΔΗΜΗΤΡΙΟΣ ΜΠΑΛΝΤΟΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


18344γ 


Αριθμ. 2609 (5) 

Ανανέωση απαγόρευσης κυνηγίου περιορισμένης 
χρονικής διάρκειας. 

Ο ΓΕΝΙΚΟΣ ΔΙΕΥΘΥΝΤΗΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις 

α) Του άρθρου 258 παρ. 5 του ν.δ. 86/1969 «περί δα¬ 
σικού κώδικα» όπως προστέθηκε με το άρθρο 7 παρ. 3 
του ν. 177/1975 «περί αντικατάστασης και συμπλήρωσης 
διατάξεων του ν.δ. 86/1969. 

β) Του π.δ. 94/1993 (ΦΕΚ 40/Α/22.3.1993) «περί καθορι¬ 
σμού αρμοδιοτήτων που διατηρούνται από τον Υπουργό 
και της περιφερειακές αρχές ή όργανα διανομαρχιακού 
επιπέδου του Υπ. Γεωργίας». 

2. Την υπ’ αριθμ. 414985/29.11.1985 (ΦΕΚ 757/18.12.1985) 
κοινή απόφαση των Υφυπ. Εθνικής Οικονομίας και Ανα- 
πλ. Υπ. Γ εωργίας. 

3. Την υπ’ αριθμ. 20538/27.9.2005 απόφαση του Γεν. 
Γραμ. Περ. Ηπείρου «Περί μεταβίβασης αρμοδιοτήτων 
στον Γεν.Δ/ντή Περιφέρειας Επιθ/τή Δασών, Δ/ντή Δα¬ 
σών Περιφέρειας κ,λπ.». 

4. Την υπ’ αριθμ. 2379/14.7.2006 εισήγηση του Προϊ¬ 
στάμενου της Δ/νσης Δασών Θεσ/τίας. 

5. Το με υπ’ αριθμ. 22/3.4.2006 έγγραφο του Κυνηγ. 
Συλλόγου Ηγ/τσας. 

6. Το γεγονός ότι στις 31.7.2006 λήγει η υπ’ αριθμ. 
2317/3/2001 ΔΑΔ Θήρας στο Δέλτα του ποταμού Καλαμά 
και οι λόγοι για τους οποίους έχει απαγορευθεί η Θήρα για 
περιορισμένη χρονική διάρκεια, εξακολουθούν να υπάρ¬ 
χουν, διότι στην περιοχή αυτή υπάρχουν ιδανικές συνθήκες 
για την επιβίωση, διατήρηση, ανάπτυξη των υδροβίων θη¬ 


ραμάτων καθώς και των λοιπών ειδών της άγριας πανίδας 
και της αυτοφυούς χλωρίδας, αποφασίζουμε: 

Ανανεώνουμε την ισχύ υπ’ αριθμ. 1346/2.7.2001 από¬ 
φασης του Γ εν. Γ ραμ. Περ. Ηπείρου για άλλα πέντε (5) 
χρόνια και απαγορεύουμε το κυνήγι όλων των υδρόβι¬ 
ων θηραμάτων, με κάθε είδος πλωτού μέσου από της 
1.8.2006 έως στις 31.7.2011 στο Δέλτα του ποταμού Κα¬ 
λαμά Ν. Θεσπρωτίας, συνολικής έκτασης 25.000 στρέμ. 
περίπου όπως απεικονίζεται στο συνημμένο απόσπασμα 
χάρτου με κλίμακα 1:50.000. 

Η εν λόγω έκταση περιλαμβάνει τις ελώδεις εκτά¬ 
σεις, κόλπους, ποταμόκολπους, λασποτόπια, βάλτους 
κ.λπ. που περιλαμβάνονται μεταξύ της παλαιός και της 
νέας κοίτης του ποταμού Καλαμά (Παππαδιά, Ροδοτό¬ 
πι, Πέραμα, Μάντουκα, Ακρωτήρι, Καλαμά) ως και τις 
ελώδεις εκτάσεις (Παλιόσκαλα, Βάλτος, Αμπέλια, έως 
Σκάλα Σιαγιάδας). 

Η απόφαση αυτή δεν δημιουργεί καμία δαπάνη σε 
βάρους του κρατικού προϋπολογισμού. 

Οι παραβάτες της παρούσας τιμωρούνται με τις ποι¬ 
νές που προβλέπονται από τα άρθρα 287 παρ. 9 και 18 
του ν.δ. 86/1969 «περί δασικού κώδικα» ή άρθρο 9 παρ. 
3 της υπ’ αριθμ. 414985/1985 (ΦΕΚ 757/Β/85) κοινής από¬ 
φασης «Μέτρα διαχείρισης της άγριας πτηνοπονίδας». 

Η απόφαση αυτή να δημοσιευθεί στην Εφημερίδα της 
Κυβέρνησης και θα ισχύει από την 1.8.2006 έως στις 
31.7.2011. 

Ιωάννινα, 2 Αυγούστου 2006 

Ο Γ ενικός Διευθυντής Περιφέρειας 
ΔΗΜΗΤΡΙΟΣ ΜΠΑΛΝΤΟΓΙΑΝΝΗΣ 

